सारा को देख फैंस को आई दादी शर्मिला की याद, ऑरेंज गाउन में पहुंचीं उर्वशी रौतेला
Cannes International Film Festival 2023 - 76वां कांस इंटरनेशनल फिल्म फेस्टिवल 16 मई से 27 मई तक फ्रांस में आयोजित किया जा रहा है। इस साल का कांस बेहद खास है, क्योंकि इसमें कई इंडियन सेलेब्स ने हिस्सा लिया है।
76वां कांस इंटरनेशनल फिल्म फेस्टिवल 16 मई से 27 मई तक फ्रांस में आयोजित किया जा रहा है। इस साल का कांस बेहद खास है, क्योंकि इसमें कई इंडियन सेलेब्स ने हिस्सा लिया है। इवेंट के दूसरे दिन जहां मृणाल ठाकुर ने अपना कांस डेब्यू किया, तो वहीं सारा अली खान, उर्वशी रौतेला और मानुषी छिल्लर रेड कार्पेट पर जलवे बिखेरती नजर आईं। सोशल मीडिया पर फिल्म फेस्टिवल इवेंट की तस्वीरें बेहद सुर्खियों में हैं।
ब्लैक मोनोकिनी में बेहद स्टाइलिश दिखीं मृणाल
सीता रामम एक्ट्रेस मृणाल ठाकुर ने इस साल कांस इंटरनेशनल फिल्म फेस्टिवल में अपना डेब्यू किया। इस दौरान एक्ट्रेस ब्लैक मोनोकिनी पहना, जिसके साथ उन्होंने शाइन ब्लैक कलर का ओवर कोट स्टाइल किया।
एक्ट्रेस ने अपने कांस डेब्यू की फोटोज शेयर करते हुए लिखा- ‘मुझे स्कूल में हमेशा बड़े सपने देखने के लिए पनिश किया जाता था। वैसे मैं अब पूरे दिन उस सपने को जी रहा हूं।’
आइए नजर डालते हैं मृणाल की अन्य फोटोज पर 
कांस लुक के चलते मृणाल ट्रोल हुईं, यूजर्स बोले-सीता ये तूने क्या किया 
एक तरफ जहां फैंस मृणाल ठाकुर के इस नए लुक की तारीफ कर रहे हैं, तो वहीं कुछ लोग उन्हें ट्रोलर भी कर रहे हैं। लोगों का कहना है कि मृणाल को कुछ एथनिक पहनना चाहिए था। एक यूजर ने कमेंट सेक्शन में लिखा- ‘सीता ये तूने क्या किया?’
ब्लैक एंड व्हाइट साड़ी में ग्लैमरस दिखीं सारा, फैंस को आई दादी शर्मिला की याद 
कांस फिल्म फेस्टिवल के दूसरे दिन सारा अली खान एक बार फिर देसी अंदाज में नजर आईं। दूसरे दिन सारा अली खान ने ब्लैक एंड व्हाइट मोनोक्रोम आउटफिट पहना, जिसमें वो बेहद खूबसूरत नजर आईं। ब्लैक बॉर्डर वाली व्हाइट साड़ी के साथ सारा ने मोनोक्रोमैटिक हॉल्टर नेक ब्लाउज पहना। वहीं रेट्रो मेकअप और ज्वेलरी के साथ एक्ट्रेस ने अपने लुक को कंप्लीट किया। फैंस सारा के इस लुक की जमकर तारीफ कर रहे हैं।
बता दें कि इवेंट के पहले दिन भी सारा ने एथनिक लुक ही स्टाइल किया। अपने डेब्यू पर एक्ट्रेस ने आइवरी लहंगा पहना था, जिसमें उनका लुक किसी ब्राइड जैसा था।
फिल्म की स्क्रीनिंग पर पहुंची उर्वशी रौतेला, ऑरेंज आउटफिट में दिखीं बेहद स्टाइलिश
76वें फिल्म फेस्टिवल के दूसरे दिन उर्वशी रौतेला कईबुत्सु फिल्म की स्क्रीनिंग पर पहुंची। इस दौरान उन्होंने ऑरेंज रफल्ड गाउन में नजर आईं। जहां कई लोग उर्वशी के इस लुक की तारीफ कर रहे हैं, तो वहीं कुछ लोगों का कहना है कि एक्ट्रेस ने रेड कार्पेट पर ऐश्वर्या राय का अंदाज कॉपी किया है। दरअसल, उर्वशी ने जिस तरह रेड कारपेट पर तमाम फैंस को फ्लाइंग किस दी, उसे देखकर लोगों ने उन्हें ऐश का कॉपी केट कह दिया। इसके अलावा कांस फेस्टिवल से एक्ट्रेस का तीसरा लुक भी सामने आए है जिसमें वो व्हाइट ड्रेस में नजर आ रही हैं।
बता दें कि कांस के पहले दिन उर्वशी पिंक आउटफिट के साथ मगरमच्छ वाले नेकलेस में नजर आई, जिसकी खूब चर्चा भी हुई।
ऑफ शोल्डर गाउन में दिखीं बेहद खूबसूरत मानुषी 
कांस से पूर्व मिस वर्ल्ड मानुषी छिल्लर का दूसरा लुक सामने आया है। इस दौरान एक्ट्रेस ने ब्लैक ऑफ शोल्डर गाउन स्टाइल किया है, जिसमें वो बेहद खूबसूरत नजर आ रही हैं। पहले दिन अपने कांस डेब्यू के लिए मानुषी ने व्हाइट ऑफ शोल्डर गाउन पहना, जिसमें वो बेहद खूबसूरत नजर आईं।
